Η Όλγα Καμπέρη είναι απόφοιτος της Φιλοσοφικής σχολής του Πανεπιστημίου Αθηνών με ειδίκευση στην Ψυχολογία. Είναι κάτοχος δύο μεταπτυχιακών τίτλων με θέμα ‘Psychoanalytic Studies’ και ‘Psychodynamic Psychotherapy for Children, Young People & Families’ από το Πανεπιστήμιο του Essex και την κλινική Tavistock του Λονδίνου. Έχει εργαστεί επί τέσσερα χρόνια ως Ψυχοδυναμική Ψυχοθεραπεύτρια Παιδιών και Εφήβων στην κλινική Tavistock του Λονδίνου με παιδιά και εφήβους με αναπτυξιακές και συναισθηματικές διαταραχές. Είναι μέλος της Εταιρείας Ψυχοθεραπευτών Tavistock (TSP), του Βρετανικού Ψυχαναλυτικού Συλλόγου (BPC) καθώς επίσης και εκπαιδευόμενο μέλος της Ελληνικής Εταιρείας Ψυχαναλυτικής Ψυχοθεραπείας Παιδιού και Εφήβου. Από το 2021 που επέστρεψε στην Ελλάδα εργάζεται στο ‘Βαβέλ’, μονάδα Ψυχικής Υγείας για Μετανάστες, και στο Ελληνικό Κέντρο Θεραπείας και Εκπαίδευσης για την Ψυχική Υγεία Παιδιών, Εφήβων, Νέων παρέχοντας ψυχοθεραπείες σε παιδιά και εφήβους και συμβουλευτική σε γονείς.